Κεσαντίγιας με αβοκάντο
Οι κεσαντίγιας με αβοκάντο είναι το τέλειο σνακ για να κεράσουμε τους φίλους μας όταν τους καλούμε σπίτι.
8 μεγάλες τορτίγιες από καλαμποκάλευρο, 2 ώριμα αβοκάντο, λιωμένα με το πιρούνι, 400 γρ. τσένταρ ή κασέρι, τριμμένο, 60 ml ελαιόλαδο, 2 κουτ. σούπας βούτυρο, 300 γρ. ξινόκρεμα (sour cream ή crème fraîche) ή γιαούρτι στραγγιστό, 3 ντομάτες, σε κύβους, 2 ξερά κρεμμύδια, ψιλοκομμένα, 4 κουτ. σούπας κόλιανδρος ή μαϊντανός, ψιλοκομμένος, 1/2 μικρή καυτερή πιπεριά, ψιλοκομμένη, χυμός από 1 λάιμ (ή λεμόνι), 50 ml ελαιόλαδο, αλάτι, πιπέρι
Για να φτιάξουμε κεσαντίγιας με αβοκάντο ξεκινάμε ετοιμάζοντας τη σαλάτα ντομάτας ανακατεύοντας όλα τα υλικά.Απλώνουμε στις τορτίγιες τα λιωμένα αβοκάντο, πασπαλίζουμε με κόλιανδρο και το τυρί.Σε ένα τηγάνι λιώνουμε 1/2 κουτ. γλυκού από το βούτυρο σε μέτρια φωτιά και απλώνουμε μια τορτίγια.Σκεπάζουμε με δεύτερη τορτίγια και «ψήνουμε» για 2-3 λεπτά, μέχρι να ροδίσει το κάτω μέρος της τορτίγιας και να λιώσει το τυρί.Γυρίζουμε προσεκτικά την τορτίγια ως εξής: σκεπάζουμε το τηγάνι με ένα μεγάλο πιάτο, αναποδογυρίζουμε και αφήνουμε να «γλιστρήσει» στο τηγάνι.«Ψήνουμε» για άλλα 1-2 λεπτά, μέχρι να ροδίσει και από την άλλη μεριά.Αδειάζουμε σε πιάτο και κόβουμε σε τρίγωνα.Επαναλαμβάνουμε τη διαδικασία μέχρι να τελειώσουν τα υλικά.Συνοδεύουμε με τη σαλάτα ντομάτας και τη ξινόκρεμα.
Αβοκάντο,Αλεύρι (ζύμες),Τυρί